ผู้หญิงโปแลนด์ประท้วงรัฐบาลถอนตัวจากสัญญาต่อต้านความรุนแรงในครอบครัว
 ทำให้ผู้หญิงชาวโปแลนด์หลายพันคนชุมนุมประท้วงในหลายเมืองเมื่อวันที่ 25 ก.ค. ที่ผ่านมา ซบิกนิว ซยอโบร รัฐมนตรีกระทรวงยุติธรรมของโปแลนด์ประกาศว่าพวกเขาจะถอนตัวจากสนธิสัญญาของยุโรปว่าด้วยการต่อต้านความรุนแรงต่อผู้หญิงและความรุนแรงในครัวเรือน หรือที่เรียกว่าสนธิสัญญาอิสตันบูล โดยอ้างว่ามันเป็นสนธิสัญญาที่ อันตราย เพราะระบุให้ต้องสอนประเด็นเรื่องเพศสภาพแก่เด็กในโรงเรียน ซยอโบรอ้างอีกว่าการปฏิรูปเมื่อไม่กี่ปีที่ผ่านมาของโปแลน์ เพียงพอแล้วกับการคุ้มครองผู้หญิงเรื่องนี้ทำให้มีการประท้วงบนท้องถนนจากผู้คนหลายพันคนซึ่งส่วนใหญ่เป็นผู้หญิงในหลายแห่งของโปแลนด์ รวมถึงในเมืองหลวงวอร์ซอว์มาร์ทา เล็มพาร์ต ผู้จัดการประท้วงกล่าวว่า การที่โปแลนด์ประกาศถอนตัวจากสนธิสัญญานี้แสดงให้เห็นว่ารัฐบาล มีเป้าหมายต้องการทำให้ความรุนแรงในครอบครัวกลายเป็นเรื่องถูกกฎหมายซยอโบรเปิดเผยว่ารัฐบาลโปแลนด์จะเริ่มดำเนินการถอนตัวออกจากสนธิสัญญาภายในวันที่ 27 ก.ค. นี้ เขากล่าวอ้างว่าสนธิสัญญาของยุโรปที่ป้องกันไม่ให้เกิดความรุนแรงในครัวเรือนนี้ละเมิด สิทธิของพ่อแม่ และ มีส่วนที่มีลักษณะเชิงอุดมการณ์พรรครัฐบาลพีไอเอสปัจจุบันของโปแลนด์เป็นพรรคฝ่ายขวาที่มีความใกล้ชิดกับศาสนาคริสต์นิกายคาทอลิก รัฐบาลโปแลนด์ยังเคยสัญญาด้วยว่าจะส่งเสริมค่านิยมแบบครอบครัวประเพณีนิยม ทั้งนี้ ประธานาธิบดี อังเดรจ์ ดูดา ของโปแลนด์ที่เพิ่งกลับเข้าสู่ตำแหน่งอีกครั้งในต้นเดือนที่ผ่านมายังเคยหาเสียงในเชิงกล่าวหาว่าการส่งเสริมสิทธิความหลากหลายทางเพศนั้นถือเป็น อุดมการณ์ ที่ ล้างผลาญยิ่งกว่าคอมมิวนิสม์สนธิสัญญาอิสตันบูลนี้มีชื่อเต็มว่า สนธิสัญญาของสภายุโรปว่าด้วยการป้องกันและต่อต้านความรุนแรงต่อผู้หญิงและความรุนแรงในครอบครัว (Council of Europe Convention on preventing and combating violence against women and domestic violence) ซึ่งจัดเป็นสนธิสัญญาเชิงสิทธิมนุษยชน เคยมีการลงนามที่อิสตันบูล ประเทศตุรกีในปี 2554 และได้รับการลงนามให้สัตยาบันจาก 45 ประเทศสมาชิกสหภาพยุโรป โดยที่โปแลนด์เป็นผู้ลงนามสัตยาบันในปี 2558เคยมีกลุ่มผู้ที่สนับสนุนสนธิสัญญานี้วิจารณ์ว่ากลุ่มคนที่ต่อต้านสนธิสัญญานี้พยายามตีความสนธิสัญญานี้ผิดๆ โดยเฉพาะจากกลุ่มศาสนาหลายกลุ่มและนักอนุรักษ์สุดโต่ง พวกเขาระบุว่าสนธิสัญญานี้ไม่ได้ไปลิดรอนวิถีชีวิตหรือการจัดการชีวิตส่วนตัวของบุคคลอย่างที่ผู้คนกล่าวหาแต่อย่างใด แต่เป็นสนธิสัญญาที่ต้องการยับยั้งไม่ให้เกิดความรุนแรงต่อผู้หญิงและความรุนแรงในครอบครัวเท่านั้น
รัฐบาลโปแลนด์ประกาศถอนตัวออกจากสนธิสัญญาของยุโรปว่าด้วยการต่อต้านความรุนแรงต่อผู้หญิงและความรุนแรงในครัวเรือน โดยอ้างว่าสนธิสัญญานี้ อันตราย เพราะสอนเด็กในเรื่องประเด็นเพศสภาพ
สตรีนิยม,ความรุนแรงต่อสตรี,ความรุนแรงในครอบครัว,สหภาพยุโรป,สนธิสัญญาอิสตันบูล,โปแลนด์